
HOTĂRÂREA nr. 186 
din 29 iulie 2026

[bookmark: _Hlk57807445][bookmark: _Hlk200012099]privind: darea în folosință gratuită a terenului în suprafață de 1500 mp, aflat în domeniul public al Județului Vrancea, către Spitalul Județean de Urgență "Sf. Pantelimon" Focșani 


Consiliul Județean Vrancea, 
-văzând referatul Serviciului Administrare Patrimoniu nr. 201/21598/29.07.2026 privind darea în folosință gratuită a terenului în suprafață de 1500 mp, aflat în domeniul public al Județului Vrancea, către Spitalul Județean de Urgență "Sf. Pantelimon" Focșani; 
- ținând cont de adresele Spitalului Județean de Urgență "Sf. Pantelimon" Focșani nr.12299/19.06.2026 și nr.15501/28.07.2026, înregistrate la Consiliul Județean Vrancea sub nr. 201/17306/22.06.2026 și respectiv, nr. 201/21569/28.07.2026, precum și de adresa Ministerului Sănătății – Serviciul Achiziții și Patrimoniu nr.858/28.07.2026;
- luând în considerare Hotărârea Consiliului Județean Vrancea nr.275/17.12.2025 privind actualizarea elementelor de identificare și a valorilor de inventar pentru bunurile mobile și imobile aparținând domeniului public al județului Vrancea;
- în conformitate cu:
- art. 1 din O.G. nr. 70/2002 privind administrarea unităților sanitare publice de interes județean și local, cu modificările și completările ulterioare;
- art. 163 alin. (1) din Legea nr. 95/2006 privind reforma în domeniul sănătății, republicată, cu modificările și completările ulterioare;
- art. 874 alin. (1) din Codul Civil (Legea nr. 287/2009);
- luând act de Decizia Curții Constituționale nr. 1/2014 asupra obiecţiei de neconstituţionalitate a Legii privind stabilirea unor măsuri de descentralizare a unor competenţe exercitate de unele ministere şi organe de specialitate ale administraţiei publice centrale, precum şi a unor măsuri de reformă privind administraţia publică;
- având în vedere art.108 lit. d), art. 288 alin.(3), art. 290, art. 297 alin.(1) lit.d), art. 349-353 din O.U.G. nr. 57/2019 privind Codul Administrativ, cu modificările și completările ulterioare;
- în  baza art. 173 alin. (1) lit. c) și alin.(4) lit.a) din O.U.G. nr. 57/2019 privind Codul Administrativ, cu modificările și completările ulterioare; 
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;   
- în temeiul art. 196 alin. (1) lit. a) din O.U.G. nr. 57/2019 privind Codul   Administrativ, cu modificările și completările ulterioare,

HOTĂRĂŞTE:

Art.1 Se aprobă darea în folosință gratuită a terenului în suprafață de 1500 mp, aflat în domeniul public al Județului Vrancea, către Spitalul Județean de Urgență "Sf. Pantelimon" Focșani, pe o perioadă de 10 ani, în vederea construirii unei platforme betonate, identificat conform anexei nr.1 care face parte integrantă din prezenta hotărâre.

Art. 2 Se aprobă modelul contractului de comodat care se va încheia între U.A.T. – Județul Vrancea, în calitate de comodant și Spitalul Județean de Urgență "Sf. Pantelimon" Focșani, în calitate de comodatar, în termen de 30 zile de la data comunicării hotărârii, în care se stabilesc drepturile și obligațiile părților, conform anexei nr. 2 care face parte integrantă din prezenta hotărâre. 

Art. 3  Predarea-primirea terenului prevăzut la art.1 se va face prin proces-verbal de predare-primire, semnat de președintele Consiliului Județean Vrancea și Managerul Spitalul Județean de Urgență "Sf. Pantelimon" Focșani.

Art. 4  Prevederile prezentei hotărâri vor fi comunicate celor interesați de secretarul general al județului, prin Compartimentul Monitor Oficial Local, din cadrul Serviciului Juridic. 

